CELEX: 62020TN0590
Language: da
Date: 2020-09-25 00:00:00
Title: Sag T-590/20: Sag anlagt den 25. september 2020 — Clariant og Clariant International mod Kommissionen

23.11.2020   
            
            
               DA
            
            
               Den Europæiske Unions Tidende
            
            
               C 399/42
            
         
      Sag anlagt den 25. september 2020 — Clariant og Clariant International mod Kommissionen
      (Sag T-590/20)
      (2020/C 399/58)
      Processprog: engelsk
      
         Parter
      
      
         Sagsøgere: Clariant AG (Muttenz, Schweiz) og Clariant International AG (Muttenz) (ved advokaterne F. Montag og M. Dreher)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Artikel 2, litra c), i Kommissionens afgørelse C(2020) 4817 final af 14. juli 2020 (Sag AT.40410 — Ethylene), annulleres, for så vidt som den vedrører pålæggelse af en bøde på mere end 94 405 800 EUR.
               
            
                  —
               
               
                  Subsidiært nedsættes den bøde på 155 769 000 EUR, som sagsøgerne er blevet pålagt i henhold til artikel 2, litra c), i Kommissionens afgørelse C(2020) 4817 final af 14. juli 2020, til et forholdsmæssigt beløb.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende vedrører, at Kommissionen har tilsidesat artikel 23, stk. 3, i forordning 1/2003 samt proportionalitetsprincippet og princippet om god forvaltningsskik ved ikke at anlægge et skøn, for så vidt som den automatisk anvendte bødeforhøjelse på grund af gentagne overtrædelser baseret på en række kriterier, som (angiveligt) er standardkriterier, uden at tage hensyn til omstændighederne i nærværende sag.
               
            
                  2.
               
               
                  Andet anbringende vedrører, at Kommissionen automatisk anvendte bødeforhøjelse i henhold til punkt 37 i bøderetningslinjerne uden at tage hensyn til omstændighederne i nærværende sag og uden at anlægge et skøn.
               
            
                  3.
               
               
                  Tredje anbringende vedrører, at Domstolen anmodes om at nedsætte bøden til et forholdsmæssigt beløb under udøvelse af sin fulde prøvelsesret i henhold til artikel 31 i forordning nr. 1/2003.